Xauen

Chauen o Chefchauen (en arabo شفشاون; en haketia Xauen; en tifinagh ⵜⵛⴻⴼⵜⵛⴰⵡⴻⵏ (Accawn), es una sivdad de Marroko, kapitala de la provinsia del mismo nombre. Se topa al noroeste del payis, al empesijo de las montanyas del Rif serka de Tetuan. La sivdad se ankontra en la rejion de Tanjer-Tetuan. Tiene 35.709 avitantes (2004).

 Etimolojiya 
El nombre Accawen sinyifika en rifyano "Los kornos", en referensia a las dos montanyas ke se ven desde la sivdad. Se kreye ke el nombre Shifshauen viene del arabo shuf ('mira') i el rifyano kon enfluensia del arabo ashawen ('los kornos'), ma no egziste fakto de esto. Shauen es la forma kurta del nombre de la sivdad, la kuala pasó al kastilyano i a la Haketia inisialmente komo Xauen (ansí aparese en la dokumentasiyon ofisiala del Protektorado Espanyol), afilu oy endiya es uzada mas la forma Chauen, la kuala viene del fransez Chaouen. Los mapas avisos de kamino dizen "Shifshawen" en arabo i "Chefchaouen" en fransez.

 Istorya 
La sivdad fue fondada enel anyo 1471 ande se topava una viya bereber. Orijinalmente, la povlasion de la sivdad era kaji toda egziliados de Al-Andalus, tanto musulmanos komo djudios, i por esto la sivdad vieja parese muncho a una viya de Andaluziya, kon kalejas chikas i kazas enkaladas i kon tonos blus. Sus avitantes se paresen mas a la djente del otro lado del Estrecho de Jibraltar ke a la majorita de los marrokanos. Xauen se topa ensima de una valey; la parte mas vieja de la sivdad, krese verso la parte alta de la montanya, serka de los manantiales de Ras al-Ma. El sentro de la sivdad es la plasa de Uta al-Hammam, en la kuala se topa la  mezkita i su minaré de baza oktogonala, ansina komo la Mezkita de los Andaluzes. La sivdad mueva se topa embasho de la sivdad vieja.
Xauen fue por munchos syéklos una sivdad sakra, ande los ajenos tenían defendido entrar; por esto, sus kazas medievalas se ankontran kaji todas sin trokos, i los pokos trokos son de los anyos d'alkavo. La armada de Espanya "avrió" la sivdad kuando tomaron basho el su kontrolo el Nord de Marroko, dempues de la Konferansa de Algeciras i el Akódro Franko-Ispano de 1912. Kuando los espanyoles arrivaron, la sivdad tenía una komunita djudia emportante, la kuala avlava haketia, un lashon de la lingua djudeo-espanyola. Xauen fue endemas una de las prinsipalas bazas de la armada de Espanya i de fákto, la ultima bandiera espanyola se kitó de la sivdad enel anyo 1956. Komo en las otras sivdades del  antiko protektorado espanyol, munchos de sus avitantes avlan kastilyano. Xauen estuvo basho kontrolo de la Repuvlika del Rif i ande kaji akontesió otra derrota de la armada Espanyola por modo del atako de los gerreros del Rif.

Oy endiya, Xauen es un emportante sentro de turismo, lo kualo atraye emigrantes de otras rejiones al Sud de Marroko.

 Lugares de entereso 
Xauen es konsiderada una sivdad santa i tiene varios lugares de entereso para el viajero, komo: 
 La Medina
 La Plasa Hamman
 La Gran Mezkita
 La Kasba

 Sivdades ermanadas 
 Issaquah, Washington, Estados Unidos 
 Vejer de la Frontera, Espanya 
 Ronda, Espanya 
 Kunming, Repuvlika Popular de Kina
 Testour, Tunesia

 Referensias 

 Atamientos eksternos 
 Chaouen Info - Portal de información de Chaouen 
 Chauen Turismo 
 Chaouen y Vejer - Hermanamiento 
 La Historia y el Patrimonio Cultural de Chauen 
 Xauen: evolución urbana 

Kateggoría:Lokalidades de Maroko
Kateggoría:Vikipedya:Artikolos kon grafia ladina